जिन्दा तो हैं, पर स्वस्थ हालत में जिन्दा नहीं हैं
राजस्थान की पहली विधानसभा में सहकािरता मंत्री थे अमृतलाल यादव। प्रश्नोत्तरकाल में उनसे प्रश्न एवं पूरक प्रश्न पूछने में अधिकांश सदस्य उत्सुक रहते थे। प्रश्न भी पैने होते थे जवाब भी ऐसी होते थे कि विपक्षी सदस्य हंसे बगैर नहीं रहते। 23 दिसम्बर 1955 को कांग्रेस के बी.एन. जोशी (बांदीकुई) ने जयपुर जिले की बसवा में स्थापित सहकारी समितियों के बारे में एक प्रश्न किया। प्रश्न था िक कितनी सहकािरता समितियां प्रभावी तरीके से कार्य कर रही हैं। जब पूरक प्रश्नों का सिलसिला शुरू हुआ तो विपक्ष के नेता कुंवर जसवंत सिंह (बीकानेर) ने पूछा कि अभी आपने फरमाया कि दस इफेक्टिवली फंक्शन कर रही है तो इन इफेक्टिवली कितनी कर रही है? (सदन में जोरों की हंसी) सहकारिता मंत्री ने कहा वैसे सभी इफेक्टिवली काम कर रही है। भैरोंसिंह शेखावत के एक पूरक प्रश्न के उत्तर में यादव ने कहा कि प्रयास यह किया जा रहा है कि ऐसी सोसायटियां मरे नहीं, जिन्दा रहे,उनको चालू रखने की पूरी कोशिश की जा रही है। इस पर शेखावत ने पूछा कि जिन सोसायटियां का काम असंतोषजनक है वे जिन्दा हैं या मर गई? जब यादव ने कहा वे जिन्दा तो हैं, पर स्वस्थ हालत में जिन्दा नहीं है। इसलिए उन्हें स्वस्थ करने की कोशिश की जा रही है, तो पूरा सदन अनवरत हंसता रहा। शेखावत ने फिर पूछा कि आपको मालूम है उनकी अस्वस्थता इस हद तक बढ़ रहीं कि शेयर होल्डरों को मूलधन का पैसा भी मिलने की उम्मीद नहीं रह गई है? उनका पैसा भी मंत्री लोग खा गए हैं। उनके इस कथन पर सदन में अट्टहास तो उठा ही। शोरगुल भी हुआ। आपत्ति भी उठाई। इस पर अध्यक्ष ने गरजती आवाज में “आॅर्डर-ऑर्डर” कहा तो भैरोंसिंह ने कहा - मंत्री से मेरा मतलब आपसे नहीं है। फिर दूसरा प्रश्न पूछा जाने लगा। -श्यामआचार्य
hin_Deva hin_Deva